b'\n_START_ARTICLE_\nEsko Hanninen\n_START_PARAGRAPH_\nEsko Hanninen (s. 23. joulukuuta 1941 Viipurin maalaiskunta) on suomalainen virkamies, joka toimi Outokummun ja Riihim\xc3\xa4en kaupunginjohtajana. _NEWLINE_Esko Hanninen syntyi teknikko Toivo Hannisen ja Emma Mannin perheeseen. H\xc3\xa4nen puolisonsa vuodesta 1966 on Tuula Marjatta Hyrkk\xc3\xb6. Hanninen tuli ylioppilaaksi 1961 ja valmistui oikeustieteiden kandidaatiksi 1966, varatuomarin arvon h\xc3\xa4n sai 1970. Hanninen toimi valtiokonttorin asiamiehen\xc3\xa4 1966\xe2\x80\x931969 ja toimistop\xc3\xa4\xc3\xa4llikk\xc3\xb6n\xc3\xa4 1970\xe2\x80\x931973.  Hyvink\xc3\xa4\xc3\xa4n tuomiokunnan notaari h\xc3\xa4n oli 1969 ja Vantaan asuntotoimiston p\xc3\xa4\xc3\xa4llikk\xc3\xb6 1973\xe2\x80\x931976. Outokummun kauppalanjohtajana Hanninen toimi 1976\xe2\x80\x931977 ja kaupunginjohtajana 1977\xe2\x80\x931983, Riihim\xc3\xa4en kaupunginjohtaja h\xc3\xa4nest\xc3\xa4 tuli 1983. Hanninen toimi Outokummun j\xc3\xa4rjestysoikeuden puheenjohtajana 1977\xe2\x80\x931978, Hyvink\xc3\xa4\xc3\xa4n kaupunginvaltuuston j\xc3\xa4senen\xc3\xa4 1973\xe2\x80\x931976 ja valitsijamiehen\xc3\xa4 Suomen presidentinvaalissa 1982. Riihim\xc3\xa4en kaupunginjohtajan teht\xc3\xa4v\xc3\xa4st\xc3\xa4 h\xc3\xa4n j\xc3\xa4i el\xc3\xa4kkeelle vuonna 2000.'